Brambang asem inggih punika sawijining olah-olahan ingkang kadamel saking jejanganan lajeng dipunsuntak sambel. Dipunsukani nama brambang asem amargi sambel kagem olahan menika kadamel saking brambang saha asem jawa, lombok lan sanesipun. Satemah ndadosaken rasa gurih, radi kecut, pedhes saha seger. Jejanganan padatanipun inggih menika bayem, kangkung, kembang turi, lan sakpanunggalanipun. Panganan menika asring dipundhahar kalian bakwan, tahu bacem, tempe bacem, utama mendhoan. Sakengga dados menu dhaharan vegan. Ajang rambang asem padhatanipun ron gedhang. 